رام بابو سکسینہ

رام بابو سکسینہ (1896ء – 1957ء) اردو زبان کے مشہور محقق، ادیب اور نقاد تھے۔ انھوں نے اردو ادب کی تاریخ نویسی میں اہم کردار ادا کیا اور اپنی کتاب تاریخ ادب اردو کے ذریعے اردو ادب کی تفصیل اور اس کی ترقی کو مؤرخانہ انداز میں پیش کیا۔

اثر لکھنوی ان کے بارے میں لکھتے ہیں:

 ابتدائی زندگی اور تعلیم 
مالک رام کے تذکرہ ماہ و سال کے مطابق رام بابو سکسینہ ضلع فرخ آباد میں 27 ستمبر 1896ء کو پیدا ہوئے۔ انھوں نے ابتدائی تعلیم اپنے آبائی علاقے میں مکمل کی اور بعد ازاں الہٰ آباد یونیورسٹی میں داخلہ لیا۔ انھوں نے 1918ء میں ایم اے کا امتحان درج اول میں پاس کیا اور اسی سال ایل ایل بی کا امتحان بھی نمایاں کارکردگی کے ساتھ مکمل کیا۔

 پیشہ ورانہ زندگی 
1918ء میں، ایم اے اور ایل ایل بی مکمل کرنے کے بعد رام بابو سکسینہ کو ڈپٹی کلکٹر نامزد کیا گیا۔ 1922ء میں وہ مہاراجہ بڑودہ کے پرائیویٹ سیکرٹری مقرر ہوئے۔ اس دوران مہاراجا کچھ عرصے کے لیے انگلستان چلے گئے، جس کے دوران رام بابو سکسینہ کو تاریخ ادب اردو لکھنے کا موقع ملا۔

 ادبی خدمات 
رام بابو سکسینہ کی سب سے مشہور تصنیف تاریخ ادب اردو ہے، جو انگریزی میں A History of Urdu Literature کے عنوان سے 1924ء میں شائع ہوئی۔ اس کتاب کو اردو ادب کی اولین مستند تاریخ سمجھا جاتا ہے۔ اس میں اردو شاعری اور نثر کی ترقی، مختلف ادوار اور شعرا و ادبا کی خدمات کا تفصیلی ذکر ہے۔

1927ء میں رام بابو سکسینہ کو ایشیاٹک سوسائٹی آف بنگال کا رکن منتخب کیا گیا، جو ان کی علمی خدمات کا اعتراف تھا۔

 وفات 
انھوں نے میرٹھ میں 30 دسمبر 1957ء میں وفات پائی۔

 اہم تصانیف 
 تاریخ ادب اردو (1924ء)
 مرقع شعرا (مرتب)
 مثنویات میر بخط میر (مرتب)
 حوالہ جات 

زمرہ:اردو تنقید نگار
زمرہ:1896ء کی پیدائشیں
زمرہ:1957ء کی وفیات